Fremtidsfuldmagten kan sættes i kraft, når fuldmagtsgiver ikke længere kan tage vare på sine forhold på de områder, som fremtidsfuldmagten omfatter. Det er ofte på grund af sygdom, svækket mental funktion eller lignende.
Fuldmagtsgiver og/eller en fuldmægtig kan søge om, at fremtidsfuldmagten sættes i kraft. Det er Familieretshuset, der sætter fremtidsfuldmagten i kraft. Fuldmagten bliver offentliggjort i Personbogen, når den træder i kraft.
Når fuldmagten er trådt i kraft, er det den eller de fuldmægtige, der repræsenterer fuldmagtsgiver på de områder, som den omfatter.